ระเบียบระเบียบว่าด้วยการให้เงินเพิ่มสำหรับตำแหน่งที่มีเหตุพิเศษตำแหน่งพนักงานคดีปกครองพ.ศ. ๒๕๔๓ อาศัยอำนาจตามความในมาตรา ๘๔ และมาตรา ๘๕แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ประกอบกับมาตรา ๘ (๕) และมาตรา ๓๓ แห่งพระราชบัญญัติระเบียบข้าราชพลเรือน พ.ศ.๒๕๓๕ คณะกรรมการข้าราชการฝ่ายศาลปกครองและรัฐมนตรีว่าการกระทรวงการคลังออกระเบียบไว้ ดังต่อไปนี้ข้อ ๑ระเบียบนี้เรียกว่า"ระเบียบว่าด้วยการให้เงินเพิ่มสำหรับตำแหน่งที่มีเหตุพิเศษตำแหน่งพนักงานคดีปกครองพ.ศ. ๒๕๔๓"ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓พนักงานคดีปกครองที่มีสิทธิได้รับเงินเพิ่มสำหรับตำแหน่งพนักงานคดีปกครอง(ต.พ.ป.)ตามระเบียบนี้ต้องเป็นผู้มีคุณสมบัติตรงตามคุณสมบัติเฉพาะสำหรับตำแหน่งพนักงานคดีปกครองระดับ๕ ถึงระดับ ๘ ตามที่ ก.ศ.ป.กำหนดไว้ในมาตรฐานกำหนดตำแหน่งและผ่านการคัดเลือกให้ดำรงตำแหน่งพนักงานคดีปกครองระดับ๕ ถึงระดับ ๘ จากคณะกรรมการที่สำนักงานศาลปกครองแต่งตั้งโดยให้ได้รับ ต.พ.ป.ดังนี้(๑) พนักงานคดีปกครองระดับ ๕ และระดับ ๖ ให้ได้รับในอัตราเดือนละ ๓,๐๐๐ บาท(๒) พนักงานคดีปกครองระดับ ๗ และระดับ ๘ ให้ได้รับในอัตราเดือนละ ๕,๐๐๐ บาทข้อ ๔พนักงานคดีปกครองซึ่งจะได้รับ ต.พ.ป.ต้องปฏิบัติหน้าที่หลักของตำแหน่งที่ได้รับแต่งตั้งตามที่กำหนดไว้ในมาตรฐานกำหนดตำแหน่งข้อ ๕ พนักงานคดีปกครองผู้ใดปฏิบัติหน้าที่หลักของตำแหน่งที่ได้รับแต่งตั้งไม่เต็มเดือนในเดือนใดให้ได้รับ ต.พ.ป.สำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวถ้าในเดือนใดไม่ได้ปฏิบัติหน้าที่หลักของตำแหน่งที่ได้รับแต่งตั้งไม่มีสิทธิได้รับ ต.พ.ป. สำหรับเดือนนั้น ทั้งนี้ เว้นแต่เป็นผู้ได้รับอนุญาตให้ลาดังต่อไปนี้(๑) ผู้ได้รับอนุญาตให้ลาป่วย ให้ได้รับ ต.พ.ป.ระหว่างลาได้ในปีงบประมาณหนึ่งไม่เกิน ๖๐ วันทำการ(๒) ผู้ได้รับอนุญาตให้ลาคลอดบุตร ให้ได้รับ ต.พ.ป.ระหว่างลาได้ไม่เกิน ๙๐ วัน(๓) ผู้ได้รับอนุญาตให้ลากิจส่วนตัว ให้ได้รับ ต.พ.ป.ระหว่างลาได้ในปีงบประมาณหนึ่งไม่เกิน ๔๕ วันทำการแต่ในปีที่เริ่มรับราชการให้ได้รับ ต.พ.ป. ระหว่างลาได้ไม่เกิน ๑๕ วันทำการ(๔) ผู้ได้รับอนุญาตให้ลาพักผ่อนประจำปี ให้ได้รับ ต.พ.ป.ระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลา(๕)ผู้ได้รับอนุญาตให้ลาอุปสมบทในพระพุทธศาสนาหรือลาไปประกอบพิธีฮัจย์ ณ เมืองเมกกะประเทศซาอุดิอาระเบียซึ่งมิใช่เป็นการลาภายในระยะเวลาสิบสองเดือนแรกที่เข้ารับราชการในสำนักงานศาลปกครองและตั้งแต่เริ่มรับราชการยังไม่เคยลาอุปสมบทในพระพุทธศาสนาหรือยังไม่เคยลาไปประกอบพิธีฮัจย์ณ เมืองเมกกะ ให้ได้รับ ต.พ.ป. ระหว่างลาได้ไม่เกิน ๖๐ วัน(๖) ผู้ลาไปเข้ารับการตรวจเลือกหรือเข้ารับการเตรียมพล ให้ได้รับต.พ.ป. ระหว่างลาได้ไม่เกิน ๖๐ วัน(๗) ผู้ได้รับอนุญาตให้ลาไปฝึกอบรมหรือดูงาน ให้ได้รับ ต.พ.ป.ระหว่างลาได้ไม่เกิน ๖๐ วันข้อ ๖พนักงานคดีปกครองซึ่งมีสิทธิได้รับ ต.พ.ป.ผู้ใดมีสิทธิได้รับเงินประจำตำแหน่งหรือเงินเพิ่มสำหรับตำแหน่งประเภทอื่นอยู่ด้วยให้มีสิทธิได้รับ ต.พ.ป.หรือเงินประจำตำแหน่งหรือเงินเพิ่มสำหรับตำแหน่งที่มีอัตราสูงสุดเพียงอัตราเดียวข้อ ๗ให้ผู้ดำรงตำแหน่งนักกฎหมายกฤษฎีกาซึ่งได้รับเงินเพิ่มสำหรับตำแหน่งที่มีเหตุพิเศษตำแหน่งนักกฎหมายกฤษฎีกา (ต.ก.ก.)ตามระเบียบว่าด้วยการให้เงินเพิ่มสำหรับตำแหน่งที่มีเหตุพิเศษตำแหน่งนักกฎหมายกฤษฎีกา พ.ศ. ๒๕๓๙ ซึ่งโอนมาเป็นข้าราชการฝ่ายศาลปกครอง ตามประกาศสำนักงานคณะกรรมการกฤษฎีกาเรื่อง การโอนกิจการ ทรัพย์สิน สิทธิ หนี้สิน ข้าราชการลูกจ้างและเงินงบประมาณของสำนักงานคณะกรรมการกฤษฎีกาไปเป็นของสำนักงานศาลปกครองลงวันที่ ๑๒ ตุลาคม พ.ศ. ๒๕๔๒ ออกตามความในพระราชบัญญัติคณะกรรมการกฤษฎีกา(ฉบับที่ ๔) พ.ศ. ๒๕๔๒ ได้รับ ต.ก.ก.ต่อเนื่องไปจนกว่าบุคคลนั้นจะพ้นจากตำแหน่งนักกฎหมายกฤษฎีกาในระยะเริ่มแรกที่ยังไม่อาจบรรจุบุคคลที่พ้นจากตำแหน่งนักกฎหมายกฤษฎีกาตามวรรคหนึ่งลงในตำแหน่งพนักงานคดีปกครองซึ่งมีสิทธิได้รับ ต.พ.ป. ตามระเบียบนี้ได้ เพราะ ก.ศ.ป.ยังมิได้กำหนดมาตรฐานกำหนดตำแหน่งสำหรับตำแหน่งพนักงานคดีปกครองให้บุคคลดังกล่าวได้รับต.ก.ก. ต่อเนื่องไปจนกว่า ก.ศ.ป.จะกำหนดมาตรฐานกำหนดตำแหน่งพนักงานคดีปกครองขึ้นและบุคคลนั้นไม่ได้รับการแต่งตั้งเป็นพนักงานคดีปกครองภายในสองเดือนนับแต่วันที่ก.ศ.ป. กำหนดมาตรฐานกำหนดตำแหน่งพนักงานคดีปกครองประกาศณ วันที่ ๓๐ มีนาคม พ.ศ. ๒๕๔๓นายธารินทร์ นิมมานเหมินท์ ทิพาวดี เมฆสวรรค์รัฐมนตรีว่าการกระทรวงการคลัง กรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครอง[๑] ราชกิจจานุเบกษาเล่ม ๑๑๗/ตอนที่ ๓๐ ก/หน้า ๗๗/๕ เมษายน ๒๕๔๓